Document ID: 32006D0360

ODLOČBA KOMISIJE
z dne 28. februarja 2006
o spremembi Priloge II k Odločbi Sveta 79/542/EGS v zvezi z vpisom za Brazilijo, Črno goro in Srbijo
(notificirano pod dokumentarno številko C(2006) 579)
(Besedilo velja za EGP)
(2006/360/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz izdelkov živalskega izvora, namenjenih prehrani ljudi (1), in zlasti uvodnega stavka člena 8, prvega odstaveka točke (1) člena 8 in točke (4) člena 8
ob upoštevanju naslednjega:
(1)
Del 1 Prilog I in II k Odločbi Sveta 79/542/EGS z dne 21. decembra 1979, ki navajata seznam tretjih držav ali delov tretjih držav in pogoje za zdravstveno varstvo živali in javnozdravstveno varstvo ter za izdajanje veterinarskih spričeval za uvoz nekaterih vrst živih živali in njihovega svežega mesa v Skupnost (2), določa seznam tretjih držav in delov tretjih držav, iz katerih lahko države članice uvažajo nekatere vrste živih živali in njihovo sveže meso.
(2)
Odločba Komisije 2005/432/ES z dne 3. junija 2005 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz mesnih izdelkov za prehrano ljudi iz tretjih držav in o razveljavitvi odločb 97/41/ES, 97/221/ES in 97/222/ES (3) navaja tretje države in dele tretjih držav, iz katerih je treba dovoliti uvoz mesnih izdelkov. Navedena odločba določa tudi vzorec spričevala o zdravstveni ustreznosti in veterinarskega spričevala ter pravila o obdelavah, ki se zahtevajo za navedene izdelke.
(3)
Po izbruhu slinavke in parkljevke v Braziliji je bila Odločba 79/542/EGS spremenjena z Odločbo Komisije 2005/753/ES (4), del I Priloge II k Odločbi 79/542/EGS je bil spremenjen in uvoz izkoščenega mesa goveda iz držav Mato Grosso do Sul, Parana in Sao Paulo je bil začasno ustavljen.
(4)
Zaradi zagotovitve jasnosti, skladnosti in preglednosti pri regionalizaciji, predvideni v Odločbi 79/542/EGS v zvezi s svežim mesom in v Odločbi 2005/432/ES v zvezi z mesnimi idelki je treba spremeniti nekatere opise regionalizacije in časovne omejitve za Brazilijo.
(5)
Poleg tega sta Srbija in Črna gora republiki z lastnim carinskim območjem, ki skupaj tvorita državno skupnost. Zato ju je treba ločeno vnesti na sezname tretjih držav in dele tretjih držav, iz katerih je odobren uvoz mesnih izdelkov.
(6)
Odločbo 79/542/EGS je treba zato ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Del 1 Priloge II k Odločbi 79/542/EGS se nadomesti z besedilom Priloge k tej odločbi.
Člen 2
Ta odločba je naslovljena na države članice.
V Bruslju, 28. februarja 2006

Labels: 3
17
5
6